11 रन तक तीन विकेट गिरने से लड़खड़ाई पारी के बावजूद भारत ने ऑस्ट्रेलिया के सामने पांच वनडे मैचों की सिरीज़ के पहले मैच में 281 रन बना लिए.भारतीय पारी की सबसे खास बात धोनी और पांड्या के बीच शतकीय साझेदारी रही.पांड्या ने जहां एकदिवसीय मैचों की अपनी सबसे बड़ी पारी खेली, वहीं मैच दर मैच नए रिकॉर्ड्स जोड़ते धोनी ने यहां भी एक और रिकॉर्ड अपने नाम कर लिया.धोनी के कमाल से बंद हुई सेलेक्टर्स की बोलती?धोनी का वनडे क्रिकेट में अनोखा शतकइस मैच में 50 के आंकड़े पर पहुंचे ही उन्होंने अंतरराष्ट्रीय क्रिकेट में अर्धशतकों का शतक बना डाला.इसके साथ ही वो सचिन तेंदुलकर, राहुल द्रविड़ और सौरव गांगुली के बाद ऐसे चौथे भारतीय बल्लेबाज़ बन गए हैं जिन्होंने अंतरराष्ट्रीय क्रिकेट में अर्धशतकों का शतक जड़ा है.धोनी ने अर्धशतकों के इस शतकीय पारी के दौरान 88 गेंदों पर दो चौके और इतने ही छक्के की मदद से 79 रन बनाए.'मैदान में धोनी हों, तो आप उनके सपोर्टर बन जाते हैं'वनडे क्रिकेट में यह धोनी का 66वां अर्धशतक है. वो टेस्ट क्रिकेट से संन्यास ले चुके हैं. लेकिन 2014 में टेस्ट क्रिकेट से संन्यास से पहले धोनी यहां 33 अर्धशतक जड़ चुके हैं.धोनी ने इसी साल इंग्लैंड के ख़िलाफ़ टी20 क्रिकेट में भी अपना पहला अर्धशतक जमाया.अगर कोहली की जगह धोनी कप्तान होते तो...?टेस्ट क्रिकेट में धोनी ने 90 टेस्ट मैचों में 4,876 रन बनाए हैं. धोनी उन गिने चुने बल्लेबाज़ों में हैं जो वनडे में 50 से अधिक तो टी20 में 35 से ऊपर के रन औसत से बल्लेबाज़ी करते हैं.धोनी ने अब तक 78 टी20 मैचों में 35.65 की औसत से 1212 रन बनाए हैं.  वनडे क्रिकेट में धोनी अब तक 52.35 की औसत से 302 मैचों में 9,737 रन बना चुके हैं. यानी वनडे क्रिकेट में 10 हज़ार रनों से अब धोनी महज़ 263 रन दूर हैं. अभी पिछले महीने ही श्रीलंकाई दौरे पर धोनी ने वनडे क्रिकेट में 100वीं बार स्टंप आउट करने का रिकॉर्ड बनाया. इसी दौरान वनडे में सर्वाधिक नॉट आउट रहने का रिकॉर्ड भी उनके नाम चढ़ा. अंतरराष्ट्रीय क्रिकेट में सर्वाधिक नॉट आउट रहने का रिकॉर्ड भी धोनी के नाम ही है. वो कुल 124 बार नॉट आउट रहे हैं. टेस्ट में 16 तो वनडे में 74 और टी20 में 34 बार धोनी नॉट आउट रहे हैं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)